2015 පසු බුද්ධි අංශ ක්‍රියාකාරිත්වය මන්දගාමීව සිදු වූ බව පාස්කු ප්‍රහාරය පිළිබඳ විමර්ශනය කෙරෙන ජනාධිපති කොමිසම හමුවේ සාක්ෂි දුන් ජ්‍යෙෂ්ඨ බුද්ධි නිලධාරියෙකු අනාවරණය කළා.කොමිසම හමුවේ පෙනී සිටිමින් ඔහු වැඩිදුරටත් සඳහන් කළේ එම කාලය තුළ බුද්ධි අංශ නිලධාරීන් ඉලක්ක කරමින් නීතිමය ක්‍රියාමාර්ග ගැනීම ජාතික බුද්ධි ප්‍රධානී කාර්යාලයේ ක්‍රියාකාරීත්වයටද තදින් බලපෑ බවයි.පාස්කු ප්‍රහාරය පිළිබඳ විමර්ශනය කෙරෙන ජනාධිපති කොමිසම හමුවේ ප්‍රකාශ ලබාදීම සඳහා ඊයේ යුධ හමුවේ ජ්‍යෙෂ්ඨ බුද්ධි නිලධාරියෙක් පැමිණ සිටියා.2015 නව ආණ්ඩුව පත්වීමෙන් පසු ජනවාරි සිට ජූලි දක්වා මාස 07ක කාලයක් ජාතික බුද්ධි ප්‍රධානී තනතුර පුරප්පාඩුව පැවති බව ඔහු කොමිසම හමුවේ සඳහන් කළා.ඔහු කොමිසමට දැනුම් දුන්නේ බුද්ධි අංශ ක්‍රියාකාරීත්වය මන්දගාමීව සිදු වූ එම කාලය තුළ ජාතික බුද්ධි ප්‍රධානී කාර්යාලයේ පහල නිලධාරීන් නිකරුණේ කාලය ගත කළ බවයි.පැවති රජය බුද්ධි තොරතුරු මතම ක්‍රියාකළ යුතුයි යන ස්ථාවරයක නොසිටි බවද පෙන්වා දුන් ඔහු අවධාරණය කළේ එම කාලය තුළ බුද්ධි අංශ ඉලක්ක කරමින් යම් යම් නීතිමය කටයුතු පවා සිදුවූ බවයි.එය ජාතික බුද්ධි ප්‍රධානි කාර්යාලයේ ක්‍රියාකාරිත්වයට තදින් බලපෑ බවද යුධ හමුදා ජ්‍යෙෂ්ඨ බුද්ධි නිලධාරියා සඳහන් කළා.යළි කොමිසම ප්‍රශ්න කළේ ඔබට අයි.එස්.අයි.එස් මර්දනයට විශේෂ රාජකාරියක් පැවරුනේද යන්නයි.